b'\n_START_ARTICLE_\nIsabela Brazilska\n_START_PARAGRAPH_\nIsabela Brazilska (Rio de Janeiro, 29. srpnja 1846. - Dvorac Eu, Francuska 14. studenoga 1921.) \xe2\x80\x93 prijestonasljednica Brazilskog Carstva_NEWLINE_Isabela je ro\xc4\x91ena u Rio de Janeiru, najstarija je k\xc4\x87i cara Pedra II. i carice Terese Kristine. Svi su pripadnici plemi\xc4\x87ke obitelji Braganza (portugalski: Bragan\xc3\xa7a). Nakon smrti njezina dva brata u ranom djetinjstvu, ona je prepoznata kao vjerojatna nasljednica svoga oca, brazilskog cara. Udala za francuskog princa Gastona grofa od dvorca Eu, u dogovorenom braku i imali su tri sina._NEWLINE_Tijekom o\xc4\x8devu izbivanja u inozemstvu, Isabela je djelovala kao njegova zamjena. U svom tre\xc4\x87em i posljednjem namjesni\xc5\xa1tvu, potpisala je zakon o ukidanju ropstva. Imala je jaku oporbu, kojoj je smetalo \xc5\xa1to je \xc5\xbeensko, \xc5\xa1to je aktivna katoli\xc4\x8dka vjernica i udana za stranca. Godine 1889., njezina obitelj je svrgnuta u vojnom udaru, a ona je posljednjih 30 godina \xc5\xbeivota provela u egzilu u Francuskoj.'